ad91505bd62ba860f228189a6e2f1118

 Jeg har for nylig fundet sammen med min ex kæreste igen, men vi har aftale at tage den med ro og tage en dag af gange. Det passer mig også helt fint. Men problemet er, at han aldrig skriver til mig det er mig som skal tage kontakt og det vil jeg ikke. Det er os begge som skal tage kontakt. Jeg kan godt sige det til ham, men så efter en uge har han glemt. Jeg har bare brug for, at få noget bekræftelse. Så hvad gør jeg? 
Hvad gør jeg?
=============


ungzone.dk
2019.47

 Hej med dig :)  
Der er altid en risiko ved at gå tilbage til en fyr man har været kærester med før, for man kan spørge sig selv, hvorfor det var man gik fra hinanden i første omgang. Men på den anden side er det også bare så let at "falde i igen".  
Det lyder da rigtig fornuftigt at I tager den lidt med ro, så det ikke bliver noget rod. Dog kan det godt undre mig lidt at det altid er dig, der skal skrive til ham, og ikke omvendt? Det er i hvert fald mindre fedt for dig, altid at skulle tage intiativ og jeg kan godt forstå, at du ikke har lyst til at kontakte ham hver gang. Nogengange siger man at drenge ikke på samme måde som piger, har den der lyst og trang til at svare på en besked med det samme. Det kan godt vente lidt, og så får han det måske ikke lige gjort. Hvis dette er tilfældet er det ikke fordi han har glemt dig, snarere bare dovenskab ;-) Du skriver at du har snakket med ham om det før, hvor det efterfølgende bare ikke bliver bedre. Det synes jeg du skal tage med i dine overvejelser omkring, hvorvidt det skal være jer to igen, for det er da ikke fedt, hvis du skal skrive til ham hver gang, og han aldrig skriver til dig uden at du har skrevet til ham først.  
Mærk efter indeni, tag en snak med ham og vær ikke bange for at skære i gennem overfor ham. Nogengange bliver vi nødt til at hjælpe vores mænd lidt på vej ;-)  
Med venlig hilsenCamilla Petersen  